stanford-oval/wikipedia huggingface dataset:
ปฏิปทา

ปฏิปทา แปลว่า ทางดำเนิน ข้อปฏิบัติ แนวทางปฏิบัติ ความประพฤติ ในทางธรรมมักปรากฏต่อท้ายคำอื่นๆ เช่น มัชฌิมาปฏิปทา ทุกขนิโรธปฏิปทา เป็นต้น 
ส่วนปฏิปทาในทางโลกมักถูกนำมาใช้ในความหมายว่าความประพฤติ และใช้กับความประพฤติที่ดีงาม ไม่ใช้กับความประพฤติที่ไม่ดี เช่นใช้ว่า "เขาเป็นคนมีปฏิปทาอย่างนี้มาแต่ไหนแต่ไรแล้ว" หมายความว่าเขาเป็นคนมีความประพฤติที่ดี เช่น ชอบช่วยเหลือคนอื่น มีอัธยาศัยดี หรือมีอุปนิสัยใจคอตามที่แสดงออกมาเช่นนั้น
บุญเกื้อ เหล่าวานิช

บุญเกื้อ เหล่าวานิช เกิดวันที่ 9 สิงหาคม พ.ศ. 2473 ที่กรุงเทพมหานคร เป็นนักกีฬายิงปืนโอลิมปิกชาวไทย ผู้เข้าร่วมแข่งขันโอลิมปิกฤดูร้อน 1968 ที่ประเทศเม็กซิโก โดยเขาอยู่ในอันดับที่ 49 ในประเภทเป้าบิน และโอลิมปิกฤดูร้อน 1972 ที่มิวนิก โดยอยู่ในอันดับที่ 55 ในประเภทแทรป
ประวัติ

บุญเกื้อ เหล่าวานิช เป็นหนึ่งในผู้ก่อตั้งสมาคมยิงเป้าบินแห่งประเทศไทย รวมถึงเป็นผู้ก่อตั้งบริษัทอโศกมอเตอร์ ซึ่งเป็นบริษัทนำเข้ารถยนต์จากทวีปยุโรป ปัจจุบัน เขาเป็นหนึ่งในคณะกรรมการที่ปรึกษาสมาคมไว.เอ็ม.ซี.เอ. กรุงเทพฯ รวมถึงเป็นหนึ่งในคณะกรรมการที่ปรึกษากิตติมศักดิ์ สมาคมยิงเป้าบินแห่งประเทศไทย
ผลงานในโอลิมปิก

| 0 | 1 | 2 | 3 | 4 |
| --- | --- | --- | --- | --- |

| โอลิมปิก | การแข่งขัน | ผล | อันดับที่ | อ้างอิง |

| ฤดูร้อน 1968 | เป้าบิน | 150 แต้ม | 49 |  |

| ฤดูร้อน 1972 | แทรป | 145 แต้ม | 55 |  |
แหล่งข้อมูลอื่น

Boonkua Lourvanij Biography and Olympic Results เก็บถาวร 2016-03-05 ที่ เวย์แบ็กแมชชีน
ประวัติสมาคมยิงเป้าบินแห่งประเทศไทย เก็บถาวร 2012-05-10 ที่ เวย์แบ็กแมชชีน
คณะกรรมการที่ปรึกษากิตติมศักดิ์ เก็บถาวร 2012-06-09 ที่ เวย์แบ็กแมชชีน
ปฏิบัติบูชา

ปฏิบัติบูชา แปลว่า บูชาด้วยการปฏิบัติ เป็นคู่กับ อามิสบูชา คือบูชาด้วยสิ่งของ
ปฏิบัติบูชา หมายถึงการบูชาด้วยการปฏิบัติตามแบบที่ท่านทำ ปฏิบัติตามคำที่ท่านสอน ได้แก่ท่านปฏิบัติมาอย่างไรก็ปฏิบัติตาม ท่านสอนอย่างไร แนะนำอย่างไร ก็ทำตามด้วยความเต็มใจ ด้วยการประพฤติดีปฏิบัติชอบ กระทำแต่สิ่งที่ดีงาม เป็นประโยชน์ เช่นปฏิบัติตามคำสั่งสอน คำเตือน คำแนะนำของพระพุทธเจ้า ของบิดามารดา ของครูอาจารย์ เป็นต้น
ปฏิบัติบูชา เป็นการบูชาอย่างหนึ่งใน 2 อย่าง แต่ปฏิบัติบูชาเป็นการบูชาที่สำคัญยิ่ง ยอดเยี่ยมกว่าอามิสบูชา
ดีเซลน้อย ช.ธนะสุกาญจน์

| ดีเซลน้อย ช> ธนะสุกาญจน์ |
| --- | --- |
เกิด: ชรินทร์ สอนดี 27 ธันวาคม พ.ศ. 2504 (62 ปี)
ดีเซลน้อย ช.ธนะสุกาญจน์ อดีตยอดนักมวยไทย เจ้าของฉายา ขุนเข่าเสาโทรเลข มีชื่อจริงว่า ชรินทร์ สอนดี มีชื่อเล่นว่า ต้อย เกิดเมื่อวันที่ 27 ธันวาคม พ.ศ. 2504 ที่อำเภอนครหลวง จังหวัดพระนครศรีอยุธยา ดีเซลน้อยเป็นนักมวยรูปร่างสูงโปร่ง มีช่วงชกยาวทั้งแขนและขา และมีอาวุธอันตรายคือเข่า จนได้รับฉายาว่า ขุนเข่าเสาโทรเลข หรือ ขุนเข่าทะลายฟ้า จากสื่อมวลชน โดยมีชื่อเสียงระหว่างปี พ.ศ. 2520-2528
ประวัติ

ดีเซลน้อยสำเร็จการศึกษาชั้นประถมศึกษาที่ปี 4 จากโรงเรียนวัดลาดปลาเค้า ดีเซลน้อยเริ่มหัดมวยเมื่ออายุ 12 ปี ต่อมาเมื่อพี่ชายอพยพไปอยู่ที่ ศรีราชา จ.ชลบุรี ดีเซลน้อยได้ตามไปด้วย และได้สมัครเข้ามาอยู่ค่ายมวย ส.วรกุลชัย ของบุญเลิศ ศรีวรกุล และใช้ชื่อว่า ดีเซลน้อย ช.ธนสุกาญจน์ ตั้งแต่ครั้งนั้น
ดีเซลน้อยตระเวนชกในภาคตะวันออกจนเป็นมวยชื่อดัง จึงได้เข้ามาชกที่เวทีราขดำเนินเมื่อ พ.ศ. 2519 ชนะ ฟ้าน้อย ศักดิ์แสนดี จากนั้นในช่วง พ.ศ. 2520 – 2528 ดีเซลน้อยได้ชกกับนักมวยระดับแนวหน้าของไทยขณะนั้นหลายคน และชกชนะได้หลายคน เช่น ณรงค์น้อย เกียรติบัณฑิต ขาวสด ศิษย์พระพรหม แป้นน้อย สาครพิทักษ์ สามารถ พยัคฆ์อรุณ สกัด เพชรยินดี รักแท้ เมืองสุรินทร์ ผลัดแพ้ชนะกับวิชาญน้อย พรทวี ขาวผ่อง สิทธิชูชัย เผด็จศึก พิษณุราชันย์ เคยครองแชมป์มวยไทยรุ่นรุ่นไลท์เวท เวทีลุมพินี ด้วยการชนะ ขาวผ่อง สิทธิชูชัย หรือ ทวี อัมพรมหา เจ้าของเหรียญเงินมวยสากลสมัครเล่นกีฬาโอลิมปิกครั้งที่ 23 ที่ลอสแอนเจลิสเมื่อ 9 มกราคม พ.ศ. 2525 ครองแชมป์อยู่ 3 ปี จึงสละตำแหน่งเพราะไม่มีผู้ท้าชิง เคยชกขึ้นไปจนถึงรุ่นจูเนียร์เวลเตอร์เวท
นอกจากชกมวยไทยแล้ว ดีเซลน้อยยังเคยชกมวยสากลอาชีพ 2 ครั้ง แต่ไม่ประสบความสำเร็จ ครั้งล่าสุด ชนะคะแนน คทาธร ศรีทุ่งทอง อย่างทุลักทุเล จึงกลับมาชกมวยไทยตามเดิม เคยชกแบบมาเชียลอาร์ต ชนะน็อคนักเทควันโดจากเกาหลีใต้และนักคิกบอกซิ่งจากญี่ปุ่นอย่างง่ายดาย และเคยไปชกกับแชมป์คาราเต้ โจ มอนคาโย่ที่สหรัฐ ก็เป็นฝ่ายชนะน็อกได้อีก
หลังจากชกชนะ สามารถ พยัคฆ์อรุณเมื่อ พ.ศ. 2525 แล้ว ดีเซลน้อยเริ่มหาคู่ชกยาก เพราะปราบนักมวยรุ่นเดียวกันจนหมด กลายเป็นยอดนักมวยไทยที่มีอายุเพียง 24 ปีเท่านั้นจนต้องหยุดชกไประยะหนึ่ง นานๆจึงจะได้ขึ้นชก จนถึง พ.ศ. 2528 หลังจากชนะคะแนน ครองศักดิ์ ณ ธีระวงศ์ เมื่อ 12 พฤศจิกายนแล้ว ดีเซลน้อยก็ต้องแขวนนวมไปโดยปริยายเพราะหาคู่ชกไม่ได้อีกเลย ในปี พ.ศ. 2528 ที่ดีเซลน้อยแขวนนวมไปนั้น สื่อมวลชนได้ยกให้ดีเซลน้อยเป็นยอดนักมวยไทยประจำปี ซึ่งในปี พ.ศ. 2527 เวทีราชดำเนินได้ทำการบรรุจชื่อของดีเซลน้อยลงในทำเนียบหอเกียรติยศของเวทีร่วมกับยอดนักมวยไทยอีก 9 คน เช่น ชูชัย พระขรรค์ชัย, ผล พระประแดง, สุข ปราสาทหินพิมาย, อภิเดช ศิษย์หิรัญ, พุฒ ล้อเหล็ก, ผุดผาดน้อย วรวุฒิ เป็นต้น
หลังจากเลิกชกมวย ดีเซลน้อยได้เดินทางไปชกมวยคิกบ็อกซิ่งที่ประเทศญี่ปุ่น จนมีชื่อเสียงโด่งดังเป็นที่รู้จัก และลงหลักปักฐานทำธุรกิจที่นั่น ก่อนจะกลับมาเมืองไทย
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2564 | แด่คุณพ่อด้วยแข้งขวา | Thairath TV | กรรมการผู้ตัดสินในรายการมวยไทย แชมป์เปี้ยนชิพ มวยไทย สเตเดี้ยม | รับเชิญ |
ผลงาน > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ผลงาน > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
พ.ศ. 25: 
พ.ศ. 25:
แหล่งข้อมูลอื่น

คลิปวิดีโอ : ดีเซลน้อย ช.ธนะสุกาญจน์--ขุนเข่าเสาโทรเลข เก็บถาวร 2008-04-13 ที่ เวย์แบ็กแมชชีน
คลิปวิดีโอ : ดีเซลน้อย ช.ธนะสุกาญจน์ กับ นักมวยเกาหลี เก็บถาวร 2009-03-02 ที่ เวย์แบ็กแมชชีน
| ด ค กนักมวยไทยที่ถูกบรรจุชื่อในหอเกียรติยศของเวทีราชดำเนิน |
| --- | --- |
 ผล พระประแดง  สุข ปราสาทหินพิมาย  ชูชัย พระขรรค์ชัย  ประยุทธ์ อุดมศักดิ์   อดุลย์ ศรีโสธร   อภิเดช ศิษย์หิรัญ   วิชาญน้อย พรทวี   พุฒ ล้อเหล็ก  ผุดผาดน้อย วรวุฒิ  ดีเซลน้อย ช.ธนะสุกาญจน์
นีอิท

นีอิท เป็นมเหสีของฟาโรห์อียิปต์โบราณ ซึ่งเป็นหนึ่งในพระมเหสีของฟาโรห์เปปิที่ 2 เนเฟอร์กาเร (ปกครองเมื่อ 2278-2184 ปีก่อนคริสต์ศักราช) สมเด็จพระราชินีนีอิทตั้งชื่อตามเทพธิดานีอิท ตามตำนานเทพปกรณัมอียิปต์
ครอบครัว

คาดว่านีอิทเป็นพระราชธิดาในฟาโรห์เปปิที่ 1 กับอังค์เซนเปปิที่ 1 พระองค์อาจเป็นพระราชมารดาในฟาโรห์เนมติเอมซาฟที่ 2 และมีตำนานเกี่ยวกับราชินีนิโตคริสที่อาจเป็นพระธิดาในนีอิท ถ้ามีตัวตนจริง
ซาริลูแมบ

| โมโนโคลนอล แอนติบอดี |
| --- | --- |
ประเภท: Whole antibody
แหล่งที่มา: Human
เป้าหมาย: IL-6R
ข้อมูลทางคลินิก
ชื่อทางการค้า: Kevzara
AHFS/Drugs.com: โมโนกราฟ
MedlinePlus: a617032
ข้อมูลทะเบียนยา:  US DailyMed: Sarilumab 
ระดับความเสี่ยงต่อทารกในครรภ์:  US: N (ยังไมได้จำแนก)   
ช่องทางการรับยา: ฉีดเข้าใต้ผิวหนัง
รหัส ATC: L04AC14 (WHO) 
กฏหมาย
สถานะตามกฏหมาย:  AU: S4 (ต้องใช้ใบสั่งยา)   US: ℞-only   EU: Rx-only  
ข้อมูลเภสัชจลนศาสตร์
ชีวประสิทธิผล: 80%
การเปลี่ยนแปลงยา: อาจเป็นเอนไซม์โปรตีเอส
ครึ่งชีวิตทางชีวภาพ: 21 วัน (สภาวะคงตัว, ค่าประมาณ)
ตัวบ่งชี้
เลขทะเบียน CAS: 1189541-98-7 N
UNII: NU90V55F8I
KEGG: D10161 Y
ข้อมูลทางกายภาพและเคมี
สูตร: C6388H9918N1718O1998S44
มวลต่อโมล: 144164.28 g·mol−1
  7Y (what is this?)  (verify)
 สารานุกรมเภสัชกรรม
ซาริลูแมบ (Sarilumab) หรือชื่อทางการค้า Kevzara เป็นยาจากสารภูมิต้านทานโมโนโคลนของมนุษย์ที่ต่อต้านตัวรับอินเตอร์ลิวคิน 6 (IL-6) พัฒนาโดยบริษัทเภสัชกรรมรีเจนเนอรอน (Regeneron Pharmaceuticals) และบริษัทซาโนฟี่ (Sanofi) สำหรับรักษาโรคข้ออักเสบรูมาตอยด์ (RA) ซึ่งได้รับการอนุมัติจากองค์การอาหารและยาสหรัฐ เมื่อวันที่ 22 พฤษภาคม พ.ศ. 2560 และองค์การยาแห่งสหภาพยุโรป เมื่อวันที่ 23 มิถุนายน พ.ศ. 2560
การพัฒนาเพื่อใช้กับโรคกระดูกสันหลังอักเสบยึดติด (ankylosing spondylitis) ถูกระงับ หลังจากที่ยาล้มเหลวในการแสดงประโยชน์ทางคลินิกที่มากกว่าเมทโธเทร็กเซต (methotrexate) ในการทดลองระยะที่ 2
การใช้ทางการแพทย์

ซาริลูแมบ ใช้ในการรักษาโรคข้ออักเสบรูมาตอยด์ในระดับปานกลางถึงรุนแรงในผู้ที่ไม่ตอบสนองหรือไม่ทนต่อการรักษาแบบเดิม ๆ สามารถใช้เดี่ยว ๆ หรือใช้ร่วมกับเมทโธเทร็กเซต หรือยาต้านรูมาติกที่ปรับเปลี่ยนการดำเนินโรค (DMARDs) อื่น
ข้อห้าม

ในสหภาพยุโรป ซาริลูแมบ มีข้อห้ามใช้ในผู้ที่มีการติดเชื้อรุนแรง แม้ว่าไม่มีระบุว่าเป็นข้อห้ามภายใต้การอนุมัติขององค์การอาหารและยาสหรัฐ แต่ก็มีคำเตือนบนกรอบคำเตือนในเอกสารกำกับยา ที่แนะนำให้ทดสอบการติดเชื้อวัณโรคที่ซ่อนอยู่ก่อนการรักษา และติดตามสัญญาณของการติดเชื้อระหว่างการรักษาด้วยซาริลูแมบ
ผลข้างเคียง

การทดลอง MONARCH แสดงว่ามีอุบัติการณ์ที่สูงขึ้นอย่างมีนัยสำคัญของภาวะที่มีจำนวน​เม็ดเลือดขาวนิวโทรฟิลในเลือดต่ำ (neutropenia)ในผู้ป่วยที่ได้รับซาริลูแมบ 200 มิลลิกรัม ทุก ๆ 2 สัปดาห์ เมื่อเทียบกับผู้ป่วยที่ได้รับการรักษาด้วยอะดาลิมูแมบ (adalimumab) (13.6% เทียบกับ 0.5%) อย่างไรก็ตาม อัตราการติดเชื้อระหว่างทั้งสองกลุ่มมีความคล้ายคลึงกัน (28.8% เทียบกับ 27.7%)
ผลข้างเคียงอื่น ๆ ที่เกิดขึ้นในผู้ป่วย 1% ถึง 10% ได้แก่ ภาวะเกล็ดเลือดต่ำ (thrombocytopenia) การติดเชื้อทางเดินหายใจส่วนบนและทางเดินปัสสาวะ โรคเริมในช่องปาก ภาวะไขมันในเลือดสูง และปฏิกิริยาในบริเวณที่ฉีด
การทดลองทางคลินิก > ข้ออักเสบรูมาตอยด์

เมื่อวันที่ 15 พฤษภาคม พ.ศ. 2556 ทั้งสองบริษัทได้ประกาศว่ามีการทดลองใหม่ 2 โครงการ (การทดลอง COMPARE และ ASCERTAIN) และผู้ป่วยรายแรกได้รับการลงทะเบียนแล้ว
ในเดือนมิถุนายน พ.ศ. 2558 การทดลองระยะที่ 3 (กับเมทโธเทร็กเซต) สำหรับโรคข้ออักเสบรูมาตอยด์ รายงานว่าพบผลลัพธ์หลักร่วมสามรายการ
ในเดือนพฤศจิกายน พ.ศ. 2558 การทดลอง SARIL-RA-TARGET รายงานผลลัพธ์ที่ดี (ตรงตามผลลัพธ์หลักร่วมทั้งสองรายการ)
ในเดือนพฤศจิกายน พ.ศ. 2559 การทดลองของ MONARCH ระยะที่ 3 ที่เปรียบเทียบซาริลูแมบ กับอะดาลิมูแมบ (ยากลุ่มยับยั้งทูเมอร์นิโครซิสแฟคเตอร์, anti-TNF) พบว่าซาริลูแมบ มีประสิทธิภาพกว่าในการลดคะแนน DAS28-ESR ในผู้ป่วยที่เป็นโรคข้ออักเสบรูมาตอยด์หลังจาก 24 สัปดาห์
ในเดือนกรกฎาคม พ.ศ. 2562 มีการเปิดตัวการทดลองแบบหลายศูนย์กลางเพื่อศึกษา 'ซาริลูแมบในผู้ป่วยที่มีโรคซาร์คอยด์ที่ต้องอาศัยกลูโคคอร์ติคอยด์ (Glucocorticoid-Dependent Sarcoidosis)'
ประวัติ

ในเดือนตุลาคม พ.ศ. 2559 องค์การอาหารและยาสหรัฐ (FDA) ปฏิเสธการอนุมัติให้ทำการตลาดเพื่อรักษาโรคข้ออักเสบรูมาตอยด์อันเนื่องมาจากการละเมิดหลักเกณฑ์วิธีการที่ดีในการผลิต (GMP) ต่อมาในที่สุดยาก็ได้รับการอนุมัติจากองค์การอาหารและยาเมื่อวันที่ 22 พฤษภาคม พ.ศ. 2560
การวิจัย > โควิด -19

การศึกษาผู้ป่วย 420 คนถูกระงับในเดือนกันยายน พ.ศ. 2563 เนื่องจากขาดประสิทธิภาพในการรักษาอาการโรคโควิด-19
เมื่อวันที่ 7 มกราคม พ.ศ. 2564 ภายหลังโครงการทดลอง REMAP-CAP มีการเพิ่มยาโทซิลิซูแมบ (tocilizumab) และซาริลูแมบ ลงในรายการแนะนำสำหรับการรักษาโควิด-19 ในสหราชอาณาจักร โดยผู้ป่วยในหออภิบาลผู้ป่วยวิกฤตทุก 12 รายที่รับการรักษาด้วยยาดังกล่าว จะมีผู้รอดชีวิตเพิ่มอีก 1 รายเมื่อเทียบกับการรักษาตามวิธีปรกติ ยายังช่วยเร่งการฟื้นตัวและลดระยะเวลาที่ผู้ป่วยจำเป็นต้องใช้ในหออภิบาลผู้ป่วยวิกฤตลงประมาณหนึ่งสัปดาห์
บรรณานุกรม

Bermejo I, Ren S, Simpson E, Clowes M, Scott DL, Young A, Stevenson M (June 2018). "Sarilumab for Previously-Treated Moderate or Severe Rheumatoid Arthritis: An Evidence Review Group Perspective of a NICE Single Technology Appraisal" (PDF). PharmacoEconomics. 36 (12): 1427–1437. doi:10.1007/s40273-018-0677-7. PMID 29882210. S2CID 46969760.
Genovese MC, van Adelsberg J, Fan C, Graham NM, van Hoogstraten H, Parrino J, Mangan EK, Spindler A, Huizinga TW, van der Heijde D (August 2018). "Two years of sarilumab in patients with rheumatoid arthritis and an inadequate response to MTX: safety, efficacy and radiographic outcomes". Rheumatology (Oxford, England). 57 (8): 1423–1431. doi:10.1093/rheumatology/key121. PMC 6055572. PMID 29746672.
McCarty D, Robinson A (March 2018). "Efficacy and safety of sarilumab in patients with active rheumatoid arthritis". Therapeutic Advances in Musculoskeletal Disease. 10 (3): 61–67. doi:10.1177/1759720X17752037. PMC 5802641. PMID 29492111.
Raimondo MG, Biggioggero M, Crotti C, Becciolini A, Favalli EG (2017). "Profile of sarilumab and its potential in the treatment of rheumatoid arthritis". Drug Design, Development and Therapy. 11: 1593–1603. doi:10.2147/DDDT.S100302. PMC 5447699. PMID 28579757.
แหล่งข้อมูลอื่น

"Sarilumab". Drug Information Portal. U.S. National Library of Medicine.
นีออนบอลรูม

นีออนบอลรูม (Neon Ballroom) เป็นสตูดิโออัลบั้มที่สามจากวง อัลเทอร์เนทีฟร็อก ซิลเวอร์แชร์ ได้วางออกจำหน่ายวันที่ 8 มีนาคม ปี 1999 ซิงเกิลจากอัลบั้มนี้คือ  "Anthem for the Year 2000", "Ana's Song (Open Fire)", "Miss You Love", และ "Paint Pastel Princess"
รายชื่อเพลง

"Emotion Sickness" (จอห์นส)
"Anthem for the Year 2000" (จอห์นส)
"Ana's Song (Open Fire)" (จอห์นส)
"Spawn Again" (จอห์นส, จิลลีส์)
"Miss You Love" (จอห์นส)
"Dearest Helpless" (จอห์นส)
"Do You Feel the Same" (จอห์นส)
"Black Tangled Heart" (จอห์นส)
"Point of View" (จอห์นส)
"Satin Sheets" (จอห์นส)
"Paint Pastel Princess" (จอห์นส)
"Steam Will Rise" (จอห์นส)
นกแซงแซวเล็กเหลือบ

| นกแซงแซวเล็กเหลือบ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Dicruridae
สกุล:: Dicrurus
สปีชีส์:: D.  aeneus
ชื่อทวินาม
Dicrurus aeneus Vieillot, 1817

ชื่อพ้อง
 Chaptia aenea
นกแซงแซวเล็กเหลือบ (แม่แบบ:Lang-en:) เป็นนกขนาดเล็กในวงศ์นกแซงแซว เป็นนกประจำถิ่นที่พบในป่าของอนุทวีปอินเดียและเอเชียตะวันออกเฉียงใต้ จับแมลงกินเป็นอาหาร นกแซงแซวเล็กเหลือบคล้ายกับนกแซงแซวชนิดอื่นๆ ในภูมิภาค แต่ต่างตรงมีขนาดเล็กกว่า ลำตัวด้านบนและอกด้านบนสีดำเหลือบฟ้าอมเขียว ปลายหางแฉกลึก
แหล่งข้อมูลอื่น

Photos and video
ทางหลวงพิเศษหมายเลข 84

|  ทางหลวงพิเศษหมายเลข 84> ข้อมูลของเส้นทาง |
| --- | --- |
ความยาว: 62.500 กิโลเมตร (38.836 ไมล์)
ทางแยกที่สำคัญ
ปลายทางทิศเหนือ:  ถนนเพชรเกษม ในอำเภอบางกล่ำ จังหวัดสงขลา
ปลายทางทิศใต้: ด่านศุลกากรสะเดาแห่งที่ 2 ในอำเภอสะเดา จังหวัดสงขลา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงพิเศษระหว่างเมือง 
ทางหลวงพิเศษหมายเลข 84 เป็นโครงการทางหลวงพิเศษระหว่างเมืองสายรองประธานในพื้นที่จังหวัดสงขลา มีวัตถุประสงค์เพื่อเพิ่มศักยภาพในการเดินทางจากอำเภอหาดใหญ่ไปยังชายแดนไทย/มาเลเซีย ที่อำเภอสะเดา ถือเป็นการช่วยแบ่งเบาการจราจรจากถนนเพชรเกษม ซึ่งเป็นถนนสายหลักเพียงสายเดียวที่ใช้ในการเดินทางระหว่างช่วงดังกล่าว ทางหลวงพิเศษสายนี้มีระยะทางประมาณ 62.5 กิโลเมตร
รายละเอียดของเส้นทาง

มีจุดเริ่มต้นจากถนนเพชรเกษม บริเวณกิโลเมตรที่ 1242+135 ในพื้นที่อำเภอบางกล่ำ จังหวัดสงขลา มุ่งหน้าไปทางทิศใต้ผ่านด้านหลังท่าอากาศยานหาดใหญ่ ผ่านทางหลวงแผ่นดินหมายเลข 4145 แล้วตัดกับทางหลวงแผ่นดินหมายเลข 4054 จากนั้นเบี่ยงไปทางทิศตะวันออกเฉียงใต้ ตัดกับถนนเพชรเกษมอีกครั้ง แล้วตรงไปสิ้นสุดที่ด่านศุลกากรสะเดา แห่งที่ 2 รวมระยะทางประมาณ 62.5 กิโลเมตร โดยจะก่อสร้างเป็นทางหลวงพิเศษขนาด 4 ช่องจราจร
นอกจากนี้ยังมีการก่อสร้างทางเชื่อมต่อไปยังทางหลวงแผ่นดินหมายเลข 4135 ระยะทาง 7.83 กิโลเมตร เพื่ออำนวยความสะดวกในการเดินทางไปยังท่าอากาศยานหาดใหญ่อีกด้วย
การเก็บค่าผ่านทาง

เก็บค่าผ่านทางในระบบปิด คือรับบัตรที่ด่านต้นทาง แล้วคืนบัตรพร้อมชำระค่าผ่านทางที่ด่านปลายทาง โดยอัตราค่าผ่านทางสำหรับรถยนต์ 4 ล้อ จะคิดค่าแรกเข้า 10 บาท หลังจากนั้นจะคิดเพิ่มอีกกิโลเมตรละ 1.25 บาท เมื่อใช้บริการตลอดเส้นทางจะเสียค่าผ่านทาง 88 บาท
น้ำนิ่งไหลลึก

| "น้ำนิ่งไหลลึก"> เพลงโดยซิลลี่ ฟูลส์.จากอัลบั้มจูซซี |
| --- | --- |
วางจำหน่าย: 17 มีนาคม พ.ศ. 2545
บันทึกเสียง: พ.ศ. 2545 ที่ มอร์มิวสิกสตูดิโอส์
แนวเพลง: นูเมทัล
ความยาว: 6:25
ค่ายเพลง: มอร์ มิวสิก (จีเอ็มเอ็ม แกรมมี่)
ผู้ประพันธ์เพลง: ณัฐพล พุทธภาวนา

น้ำนิ่งไหลลึก เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 จุยซี ประพันธ์คำร้องโดย ณัฐพล พุทธภาวนา แต่งทำนองโดย ณัฐพล พุทธภาวนา, เทวฤทธิ์ ศรีสุข และเรียบเรียงโดย เทวฤทธิ์ ศรีสุข, ซิลลี่ ฟูลส์ ออกจำหน่ายในวันที่ 17 มีนาคม พ.ศ. 2545
การตอบรับ

เพลง "น้ำนิ่งไหลลึก" ในการจัดอันดับของ 104.5 แฟต เรดิโอ สามารถทำอันดับได้สูงสุดที่อันดับ 3
การตอบรับ > ชาร์ต

| ชาร์ต (พ> ศ. 2545) | อันดับสูงสุด |
| --- | --- |
104.5 แฟต เรดิโอ: 3
ตำบลหนองควาย

| ตำบลหนองควาย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Khwai
วันอินทราวาส (ต้นเกว๋น) มีศิลปกรรมล้านนาดั้งเดิมที่สมบูรณ์และทรงคุณค่ามาก ถูกขึ้นทะเบียนเป็นโบราณสถานเมื่อปี พ.ศ. 2526 และได้รับการประกาศโดยสมาคมสถาปนิกสยามเป็นอาคารอนุรักษ์ดีเด่นเมื่อปี พ.ศ. 2532
ประเทศ: ไทย
จังหวัด: เชียงใหม่
อำเภอ: หางดง
พื้นที่
 • ทั้งหมด: 11.72 ตร.กม. (4.53 ตร.ไมล์)
ประชากร (2566)
 • ทั้งหมด: 11,243 คน
 • ความหนาแน่น: 959.30 คน/ตร.กม. (2,484.6 คน/ตร.ไมล์)
รหัสไปรษณีย์ : 50230
รหัสภูมิศาสตร์: 501509
 ส่วนหนึ่งของสารานุกรมประเทศไทย
| เทศบาลตำบลหนองควาย |
| --- | --- |
เทศบาลตำบล
   ตรา
ทต.หนองควายที่ตั้งสำนักงานเทศบาลตำบลหนองควาย
พิกัด: 18°43′24.2″N 98°55′35.1″E﻿ / ﻿18.723389°N 98.926417°E﻿ / 18.723389; 98.926417
ประเทศ:  ไทย
จังหวัด: เชียงใหม่
อำเภอ: หางดง
จัดตั้ง:  • 24 สิงหาคม 2516 (สภาตำบลหนองควาย)  • 25 ธันวาคม 2539 (อบต.หนองควาย)  • 5 กันยายน 2556 (ทต.หนองควาย)
พื้นที่
 • ทั้งหมด: 11.72 ตร.กม. (4.53 ตร.ไมล์)
ประชากร (2566)
 • ทั้งหมด: 11,243 คน
 • ความหนาแน่น: 959.30 คน/ตร.กม. (2,484.6 คน/ตร.ไมล์)
รหัส อปท.: 05501508
ที่อยู่ สำนักงาน: เลขที่ 156 หมู่ 4 ถนนรอบเมืองเชียงใหม่ ตำบลหนองควาย อำเภอหางดง จังหวัดเชียงใหม่ รหัสไปรษณีย์ 50230
เว็บไซต์: www.nongkhwai.go.th
 ส่วนหนึ่งของสารานุกรมประเทศไทย
ตำบลหนองควาย เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของเชียงใหม่ไนท์ซาฟารี และวัดต้นเกว๋น (วัดอินทราวาส) ซึ่งเป็นวัดที่มีความสวยงามเก่าแก่ของเชียงใหม่ สิ่งที่สำคัญของวัดนี้คือ ศาลาจตุรมุขซึ่งพบเพียงหลังเดียวในภาคเหนือ และเป็นต้นแบบทางศิลปกรรมล้านนาที่มีคุณค่าและยังคงความสมบูรณ์ จนสมาคมสถาปนิกสยามประกาศให้เป็นอาคารอนุรักษ์ดีเด่นเมื่อปี พ.ศ. 2532 และสถาปัตยกรรมจากวัดต้นเกว๋นได้กลายเป็นแรงบันดาลใจให้สถาปนิกใช้เป็นต้นแบบในการออกแบบหอคำหลวงซึ่งตั้งอยู่กลางอุทยานหลวงราชพฤกษ์
ที่ตั้งและอาณาเขต

ตำบลหนองควายมีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับตำบลแม่เหียะ อำเภอเมืองเชียงใหม่
ทิศใต้  ติดต่อกับตำบลบ้านแหวน และตำบลน้ำแพร่ อำเภอหางดง
ทิศตะวันออก ติดต่อกับตำบลสันผักหวาน อำเภอหางดง
ทิศตะวันตก ติดต่อกับตำบลบ้านปง อำเภอหางดง
การแบ่งเขตการปกครอง > การปกครองท้องที่

ตำบลหนองควายแบ่งพื้นที่การปกครองออกเป็น 12 หมู่บ้าน ได้แก่
| 0 | 1 | 2 | 3 | 4 |
| --- | --- | --- | --- | --- |
| หมู่ 1 |  | บ้านตองกาย |  | (Ban Tong Kai) |
| หมู่ 2 |  | บ้านฟ่อน |  | (Ban Fon) |
| หมู่ 3 |  | บ้านไร่เหนือ |  | (Ban Rai Nuea) |
| หมู่ 4 |  | บ้านต้นเกว๋น |  | (Ban Ton Kwen) |
| หมู่ 5 |  | บ้านหนองควาย |  | (Ban Nong Khwai) |
| หมู่ 6 |  | บ้านร้อยจันทร์ |  | (Ban Roi Chan) |
| หมู่ 7 |  | บ้านเหมืองกุง |  | (Ban Mueang Kung) |
| หมู่ 8 |  | บ้านขุนเส |  | (Ban Khun Se) |
| หมู่ 9 |  | บ้านสันทราย |  | (Ban San Sai) |
| หมู่ 10 |  | บ้านนาบุก |  | (Ban Na Buk) |
| หมู่ 11 |  | บ้านสันป่าสัก |  | (Ban San Pa Sak) |
| หมู่ 12 |  | บ้านตองกายเหนือ |  | (Ban Tong Kai Nuea) |
การแบ่งเขตการปกครอง > การปกครองส่วนท้องถิ่น

ท้องที่ตำบลหนองควาย มีองค์กรปกครองส่วนท้องถิ่น เพียงแห่งเดียว คือ เทศบาลตำบลหนองควาย ครอบคลุมพื้นที่ตำบลหนองควายทั้งหมด ซึ่งเป็นสภาตำบลหนองควายที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองควายในวันที่ 25 ธันวาคม พ.ศ. 2539
เมื่อองค์การบริหารส่วนตำบลหนองควาย จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหนองควายได้ยกฐานะขึ้นเป็น เทศบาลตำบลหนองควาย ตามประกาศกระทรวงมหาดไทย เมื่อวันที่ 10 มิถุนายน พ.ศ. 2556 และมีผลในวันที่ 5 กันยายน ปีเดียวกัน
ประชากร

พื้นที่ตำบลหนองควายประกอบด้วยหมู่บ้านทั้งสิ้นจำนวน 12 หมู่บ้าน มีจำนวนประชากร 11,138 คน แบ่งเป็นชาย 5,214 คน หญิง 5,924 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 4 จาก 11 ตำบลในอำเภอหางดง
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 | พ> ศ. 2558 |
| --- | --- | --- | --- | --- | --- | --- | --- |
| เหมืองกุง | 1,761 | 1,754 | 1,698 | 1,639 | 1,612 | 1,587 | 1,571 |
| ตองกายเหนือ | 1,427 | 1,425 | 1,447 | 1,484 | 1,487 | 1,504 | 1,498 |
| ไร่เหนือ | 1,342 | 1,339 | 1,330 | 1,307 | 1,285 | 1,291 | 1,283 |
| ตองกาย | 1,043 | 1,050 | 1,048 | 1,037 | 1,016 | 1,008 | 988 |
| หนองควาย | 987 | 990 | 983 | 955 | 937 | 907 | 882 |
| ต้นเกว๋น | 983 | 983 | 1,000 | 1,004 | 990 | 949 | 936 |
| ฟ่อน | 750 | 761 | 765 | 775 | 772 | 774 | 765 |
| สันทราย | 673 | 678 | 672 | 660 | 639 | 623 | 619 |
| ร้อยจันทร์ | 627 | 631 | 638 | 629 | 654 | 653 | 640 |
| นาบุก | 603 | 580 | 558 | 544 | 537 | 515 | 506 |
| สันป่าสัก | 473 | 474 | 482 | 479 | 478 | 469 | 471 |
| ขุนเส | 469 | 466 | 469 | 472 | 474 | 479 | 475 |
| รวม | 11,138 | 11,131 | 11,090 | 10,985 | 10,881 | 10,759 | 10,634 |
จักรกริช บุญคำ

| ข้อมูลส่วนตัว |
| --- | --- | --- | --- |
วันเกิด:   (1982-12-07) 7 ธันวาคม ค.ศ. 1982 (41 ปี)
สถานที่เกิด:  จังหวัดพิจิตร ประเทศไทย
ตำแหน่ง:  กองกลาง
จัดการทีม
ปี:  ทีม
2020:  ขอนแก่น
2020–2021:  ราชประชา
สิบเอก จักรกริช บุญคำ (เกิด 7 ธันวาคม พ.ศ. 2525) เป็นผู้ฝีกสอนและอดีตนักฟุตบอลทีมชาติไทย เกิดที่จังหวัดพิจิตร ปัจจุบันเป็นผู้ช่วยผู้ฝีกสอนกับบีจี ปทุม ยูไนเต็ด ในไทยลีก เขาเริ่มต้นเส้นทางอาชีพกับ โอสถสภา ก่อนย้ายไปร่วมทีม การท่าเรือไทย เอฟซี, บีอีซี เทโรศาสน, สุพรรณบุรี เอฟซี, แพร่ ยูไนเต็ด และ ขอนแก่น เอฟซี เคยคว้าแชมป์ ควีนส์คัพ 3 สมัย, ถ้วย ก. 2 สมัย, โตโยต้า ลีกคัพ 1 สมัย รวมถึงติดทีมชาติไทย ในช่วงปี 2004-2010
ประวัติการแข่งขัน > 1999

แชมป์จตุรมิตรสามัคคี
ประวัติการแข่งขัน > 2003

ร่วมคัดตัวในชุด OLYMPIC 2004 ASIAN QUALIFYING
ร่วมคัดตัวในชุด SEAGAMES 2003 FOOTBALL TOURNAMENT (VIETNAM)
ประวัติการแข่งขัน > 2004

ลงทำการแข่งขันรายการฟุตบอลชิงถ้วยพระราชทานคิงส์คัพ 2004 รองแชมป์  (ลง 1 match)
ลงทำการแข่งขันรายการ FIFA WORLD CUP 2006 ASIAN QUALIFYING ตกรอบ (ลง 1 match ครึ่งเดียว เจอ UAE )
ประวัติการแข่งขัน > 2005

ลงแข่งขันรายการ  F.A. PREMIER LEAGUE ASIA TROPHY  รองชนะเลิศ (ลงทุกนัดในการแข่งขัน)
ลงแข่งขันรายการ  REAL MADRID THAILAND TOUR 2005 (ลงแข่งขัน)
ลงแข่งขันรายการ WORLD UNIVERSITY GAMES FOOTBALL TOURNAMENT (TURKEY) อันดับ 11 (ลงทุกนัดในการแข่งขัน) ยิงประตูในรายการได้ 3 ลูก ในนัดที่พบกับรัสเซีย ไอร์แลนด์ และตุรกี
ลงแข่งขันรายการ PRE SEAGAMES 2005 FOOTBALL TOURNAMENT ชนะเลิศ (ลงทุกนัดในการแข่งขัน) ยิงประตูในรายการได้ 4 ลูก (ยิงกัมพูชา 2 ลูก สิงคโปร์ 1 มาเลเซีย 1 ลูก)
ลงแข่งขันรายการ AGRIBANK CUP 2005 VIETNAM รองชนะเลิศ (ลงทุกนัดในการแข่งขัน)
ลงแข่งขันรายการซีเกมส์ ครั้งที่ 23 PHILIPPINES (U23) ชนะเลิศ (ลงทุกนัดในการแข่งขัน) ยิงประตูในรายการได้ 1ลูก (ยิงนัดพบฟิลิปปินส์)
ลงแข่งขันรายการฟุตบอลชิงถ้วยพระราชทานคิงส์คัพ 2005  ตกรอบ (ลงทุกนัดในการแข่งขัน)
ประวัติการแข่งขัน > 2006

ลงทำการแข่งขันรายการ AGRIBANK CUP 2006 VIETNAM  แชมป์ (ลงทุก match ในการแข่งขัน)
ร่วมคัดตัวชุด U23 ASIAN GAMES NATIONAL TEAM 2006 รวมคัดแต่หลุดภายหลัง
ลงทำการแข่งขันรายการฟุตบอลชิงถ้วยพระราชทานคิงส์คัพ 2006  แชมป์ (ตัวจริง 1 match สำรอง 2 match)
ลงทำการแข่งขันรายการ ASEAN FOOTBALL CHAMPIONSHIP 2006  รองแชมป์ (ลงสำรอง 2 match)
ประวัติการแข่งขัน > 2007

อุ่นเครื่องกับทีมชาติจีนในนามทีมชาติชุดใหญ่ ชนะ 1-0
อุ่นเครื่องกับทีมชาติฮอนแลนด์ แพ้ 1-3
ร่วมเก็บตัวที่เยอรมันก่อนรายการเอเชียนคัพ
อุ่นเครื่องกับกาตาร์ นัดอำลา เกียรติศักดิ์ เสนาเมือง
ฟุตบอลโลกรอบคัดเลือก นัดที่ 2 ที่มาเก๊า
ฟุตบอลโลกรอบคัดเลือก นัดที่ 2 ที่เยเมน
ประวัติการแข่งขัน > 2008

ไปเก็บตัวทีมชาติไทยชุดฟุตบอลโลกที่อังกฤษ วันที่ 7-25 มกราคม หลังจากนั้นก็ได้รับการบาดเจ็บที่เอ็นหัวเข่าขวา
ประวัติการแข่งขัน > 2009

หายจากการบาดเจ็บ กลับมาเล่นไทยพรีเมียร์ลีก ให้สโมสร โอสถสภา คว้าอันดับ 4
ประวัติการแข่งขัน > 2010

ย้ายมาเล่นให้สโมสร การท่าเรือไทย ด้วยค่าตัว 6แสนบาท ในวันที่ 1 ธันวาคม 2009
คว้าแชมป์ โตโยต้าลีกคัพ 2010
อันดับ 4 ฟุตบอลสปอนเซอร์ไทยพรีเมียร์ลีก
ประวัติการแข่งขัน > 2011

ย้ายเข้าร่วมทีม บีอีซีเทโร ศาสน ด้วยค่าตัว 7 แสนบาท ในวันที่ 9 ธันวาคม 2010
ย้ายร่วมทีมสุพรรณบุรี เอฟซี ด.1 จบอันดับ2 เลื่อนชั้นสู่ไทยพรีเมียร์ลีก
ประวัติการแข่งขัน > 2013

ได้อันดับ4 ไทยพรีเมียร์ลีก 2013
ประวัติการแข่งขัน > 2014-15

ย้ายกลับมาร่วมทีมโอสถสภา m150 (ยิง1ประตู)
ประวัติการแข่งขัน > 2016

ย้ายร่วมทีม แพร่ ยูไนเต็ด (ยิง8ประตู)
ประวัติการแข่งขัน > 2017

ย้ายร่วมทีม ขอนแก่น เอฟซี ได้แชมป์โซนเหนือ (ยิง6ประตู)
แหล่งข้อมูลอื่น

Facebook ของจักรกริช บุญคำ
| ด ค กทีมชาติไทย – ชนะเลิศ กีฬาซีเกมส์ ครั้งที่ 23 |
| --- | --- | --- |
|  สินทวีชัย  นริศ  เกียรติประวุฒิ  ณัฐพร  ธาดา  ปรัชญ์  สุรีย์  ไกรเกียรติ  พิชิตพงษ์  ศักดา  ดัสกร  สุเชาว์  สุชนม์  ยุทธจักร  ชาคริต  เอกพันธ์  ธีรเทพ  ปรีชา  จักรกริช  นพพล  ผู้ฝึกสอน: ชาญวิทย์   |  สินทวีชัย  นริศ  เกียรติประวุฒิ  ณัฐพร  ธาดา  ปรัชญ์  สุรีย์  ไกรเกียรติ  พิชิตพงษ์  ศักดา  ดัสกร  สุเชาว์  สุชนม์  ยุทธจักร  ชาคริต  เอกพันธ์  ธีรเทพ  ปรีชา  จักรกริช  นพพล  ผู้ฝึกสอน: ชาญวิทย์   |  |